A BIZOTTSÁG HATÁROZATA

(2011. június 28.)

az általános tisztítószerek és a szaniterhelyiségek tisztításához használt tisztítószerek uniós ökocímkéjének odaítélésére vonatkozó ökológiai kritériumok megállapításáról

(az értesítés a C(2011) 4442. számú dokumentummal történt)

(EGT-vonatkozású szöveg)

(2011/383/EU)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,

az Európai Unió ökocímkézésért felelős bizottságával folytatott konzultációt követően,

mivel:

ELFOGADTA EZT A HATÁROZATOT:

1. cikk

Az „általános tisztítószerek és a szaniterhelyiségek tisztításához használt tisztítószerek” termékcsoportba az általános tisztítószerek, az ablaktisztító szerek és a szaniterhelyiségek tisztítására szolgáló tisztítószerek tartoznak.

A termékcsoport a háztartási és az ipari felhasználású termékeket egyaránt magában foglalja. A termékcsoportba tartozó termékek vegyi anyagokból álló keverékek, a gyártó által külön hozzáadott mikroorganizmusokat nem tartalmazhatnak.

2. cikk

E határozat alkalmazásában:

1. „anyag”: természetes állapotban előforduló vagy gyártási folyamatból származó kémiai elemek és vegyületeik összessége, amely a termékek stabilitásának megőrzéséhez szükséges adalékanyagot és az alkalmazott folyamatból származó szennyező anyagot is tartalmazhat, de amelynek nem képezi részét olyan oldószer, amely az anyag stabilitásának befolyásolása vagy összetételének megváltoztatása nélkül elkülöníthető.

2. „termék (vagy keverék)”: reakcióba nem lépő két vagy több anyag oldata vagy keveréke.

3. cikk

Egy adott általános tisztítószer, ablaktisztító szer vagy szanitertisztító szer abban az esetben látható el a 66/2010/EK rendelet szerinti uniós ökocímkével, ha az e határozat 1. cikkében meghatározott „általános tisztítószerek és a szaniterhelyiségek tisztításához használt tisztítószerek” termékcsoportba tartozik, és megfelel az e határozat mellékletében megállapított ökológiai kritériumoknak és a kapcsolódó értékelési és ellenőrzési követelményeknek.

4. cikk

Az „általános tisztítószerek és a szaniterhelyiségek tisztításához használt tisztítószerek” termékcsoport ökológiai kritériumai, valamint a kapcsolódó értékelési és ellenőrzési követelmények e határozat elfogadásának időpontjától számítva négy évig érvényesek.

5. cikk

Az „általános tisztítószerek és a szaniterhelyiségek tisztításához használt tisztítószerek” termékcsoporthoz adminisztratív célból rendelt kódszám: „020”.

6. cikk

A 2005/344/EK határozat hatályát veszti.

7. cikk

(1) A 6. cikkben foglaltaktól eltérve az „általános tisztítószerek és a szaniterhelyiségek tisztításához használt tisztítószerek” termékcsoportba tartozó termékekre vonatkozóan az e határozat elfogadásának időpontja előtt benyújtott ökocímke-kérelmeket a 2005/344/EK határozatban megállapított feltételek szerint kell elbírálni.

(2) Az „általános tisztítószerek és a szaniterhelyiségek tisztításához használt tisztítószerek” termékcsoportba tartozó termékekre vonatkozóan az e határozat elfogadását követően, de még 2011. június 30. előtt benyújtott ökocímke-kérelmek elbírálásához a 2005/344/EK határozat és e határozat kritériumai egyaránt alapul vehetők.

Ezeket a kérelmeket az azok alapjául szolgáló kritériumok szerint kell elbírálni.

(3) A 2005/344/EK határozatban megállapított kritériumok szerint elbírált kérelem alapján odaítélt ökocímke ezen határozat elfogadásának dátumától számítva 12 hónapig használható.

8. cikk

Ennek a határozatnak a tagállamok a címzettjei.

(1) HL L 27., 2010.1.30., 1. o.

(2) HL L 115., 2005.5.4., 42. o.

MELLÉKLET

KERETSZABÁLYOK

A kritériumok megállapításának célja

E kritériumok célja mindenekelőtt az, hogy támogatást nyerjenek a veszélyesanyag-felhasználás korlátozása, a felhasznált tisztítószer-mennyiség csökkentése, valamint a csomagolásból keletkező hulladék mennyiségének csökkentése révén a környezetre csak mérsékelt hatást gyakorló termékek. A kritériumok ezenkívül a veszélyes anyagok használatával összefüggő környezeti és egészségi kockázatok csökkentését és megelőzését, valamint a csomagolásból keletkező hulladék mennyiségének minimalizálását szolgálják, a termék hatékony felhasználását segítő információkkal látják el a fogyasztókat, és a lehető legnagyobb mértékben mérséklik a környezetre gyakorolt hatást.

KRITÉRIUMOK

1. Vízi szervezetekre gyakorolt mérgező hatás

2. A felületaktív anyagok biológiai lebonthatósága

3. Tilalom vagy korlátozás hatálya alá eső anyagok és keverékek

4. Illatanyagok

5. Illékony szerves vegyületek

6. Foszfor

7. Csomagolási követelmények

8. Használatra való alkalmasság

9. Használati útmutató

10. Az uniós ökocímkén feltüntetett információk

11. Szakképzés

Értékelési és ellenőrzési követelmények

a) Követelmények

A konkrét értékelési és ellenőrzési követelmények kritériumonként vannak megadva.

Amennyiben a kérelmezőnek a kritériumoknak való megfelelést tanúsító nyilatkozatokat, dokumentációt, elemzéseket, vizsgálati jegyzőkönyveket vagy egyéb bizonyítékokat kell benyújtania, akkor ezt úgy kell érteni, hogy azok származhatnak a kérelmezőtől és/vagy beszállítójától (beszállítóitól) és/vagy adott esetben az ő beszállítójától (beszállítóitól) és így tovább.

A vizsgálatokat lehetőség szerint olyan laboratóriumoknak kell elvégezniük, amelyek megfelelnek az EN ISO 17025 szabványnak vagy azzal egyenértékű általános követelményeknek.

Adott esetben az egyes kritériumoknál megadott vizsgálati módszerektől eltérő vizsgálati módszerek is alkalmazhatók, ha a kérelmet elbíráló, illetékes testület elfogadja azok egyenértékűségét.

Az I. függelék a mosó- és tisztítószer-összetevők adatbázisára (DID-jegyzék) való hivatkozásokat tartalmaz, amely a mosószer-készítményekben leggyakrabban használt összetevőket ismerteti. Ez a jegyzék szolgál alapul a kritikus hígítási térfogat értékének kiszámításához és az összetevők biológiai lebonthatóságának értékeléséhez. A DID-jegyzékben nem szereplő anyagok tekintetében útmutatást adunk a szükséges értékek kiszámításához vagy extrapolálásához. A DID-jegyzék naprakész változata a Bizottság uniós ökocímkével foglalkozó weboldalán, illetve az egyes illetékes testületek honlapjain érhető el.

Adott esetben az illetékes testületek igazoló dokumentumokat kérhetnek, és független ellenőrzéseket is végezhetnek.

b) Méréshatárok

Az uniós ökocímkére vonatkozó kritériumoknak a termék minden olyan összetevőjére, így az összes adalékanyagra (például tartósító- és stabilizálószerekre) is teljesülnie kell, amelynek koncentrációja meghaladja a késztermék 0,010 tömegszázalékát, kivéve az 1. kritériumot, amelynek tömegtől függetlenül minden szándékosan hozzáadott anyagra teljesülnie kell. A késztermékben 0,010 tömegszázalékot meghaladó koncentrációban jelen levő, az összetevők előállításából származó szennyeződésekkel szemben szintén követelmény a kritériumoknak való megfelelés.

c) Referenciaadag

Az uniós ökológiai kritériumoknak való megfelelést igazoló számítások elvégzésekor és a tisztítóképesség vizsgálatakor referenciaadagnak a vízben hígítandó általános tisztítószer grammban kifejezett azon mennyisége számít, amelyet a gyártó átlagosan szennyezett felületek tisztításához szükséges 1 liternyi tisztítószeres víz elkészítéséhez ajánlott.

AZ UNIÓS ÖKOCÍMKE HASZNÁLATÁNAK KRITÉRIUMAI

1. kritérium – Vízi szervezetekre gyakorolt mérgező hatás

A kritikus hígítási térfogatot (KHTkrónikus) valamennyi (i) anyagra a következő egyenlet segítségével kell kiszámítani:

ahol a „tömeg(i)” vízben hígítandó általános tisztítószer esetében: a gyártói adagolási útmutató szerint egy adott anyag 1 liter tisztítószeres víz elkészítéséhez szükséges mennyiségének tömege (grammban), hígítás nélkül alkalmazandó általános tisztítószerek, ablaktisztító szerek és a szaniterhelyiségek tisztításához használt tisztítószerek esetében: egy adott anyag tömege a termék 100 grammjában. „LT(i)” az adott anyagra vonatkozó lebonthatósági tényező, és „TTkrónikus(i)” az adott anyag toxicitási tényezője (milligramm/literben kifejezve).

Az LT és a TTkrónikus paraméter értéke a mosó- és tisztítószer-összetevők adatbázisának (DID-jegyzék) A. részében megadott érték (I. függelék). Amennyiben az adott anyag a DID-jegyzék A. részében nem szerepel, a kérelmezőnek a DID-jegyzék B. részében (I. függelék) leírt módszer alapján kell becslést adnia. Az egyes anyagok KHTkrónikus értékeinek összege adja a termék KHTkrónikus összértékét.

A vízben hígítandó általános tisztítószerek esetében a KHTkrónikus értékének kiszámításához a gyártó által átlagosan szennyezett felületek tisztításához szükséges 1 liter tisztítószeres víz elkészítéséhez ajánlott termékmennyiség grammban kifejezett adagját kell alapul venni. Az 1 liter tisztítószeres vízhez javasolt adag KHTkrónikus értéke nem haladhatja meg a 18 000 litert.

A hígítás nélkül használandó általános tisztítószerek esetében a termék 100 grammjának KHTkrónikus értéke nem haladhatja meg az 52 000 litert.

Ablaktisztító szerek esetében a termék 100 grammjának KHTkrónikus értéke nem haladhatja meg a 4 800 litert.

A szaniterhelyiségek tisztításához használt tisztítószerek esetében a termék 100 grammjának KHTkrónikus értéke nem haladhatja meg a 80 000 litert.

Értékelés és ellenőrzés: Az illetékes testületet tájékoztatni kell a termék pontos összetételéről az e kritériumnak való megfelelést igazoló KHTkrónikus számítások részleteivel egyetemben.

2. kritérium – A felületaktív anyagok biológiai lebonthatósága

a) Könnyű biológiai lebonthatóság (aerob)

A termékben használt valamennyi felületaktív anyag legyen biológiailag könnyen lebontható.

Értékelés és ellenőrzés: Az illetékes testület számára meg kell adni a termék pontos összetételét, valamint minden egyes anyag funkciójának leírását. A DID-jegyzék A. része (I. függelék) jelzi, hogy egy adott felületaktív anyag aerob módon biológiailag lebontható-e vagy sem (azon felületaktív anyagok, amelyeknél az aerob biológiai lebonthatóságot jelző oszlopban „R” jelzés van feltüntetve, biológiailag könnyen lebonthatók). A DID-jegyzék A. részében nem szereplő felületaktív anyagok esetében az aerob biológiai lebonthatóságot bizonyító információt a szakirodalomból vagy egyéb hiteles forrásból kell meríteni, illetve megfelelő vizsgálati eredményekkel kell igazolni. A könnyű biológiai lebonthatóságra vonatkozó vizsgálatok a mosó- és tisztítószerekről szóló, 2004. március 31-i 648/2004/EK európai parlamenti és tanácsi rendeletben (1) említett vizsgálatok. Az a felületaktív anyag minősül biológiailag könnyen lebonthatónak, amelynél a biológiai lebonthatóság (ásványosodás) mértéke az alábbi öt vizsgálat egyike szerint mérve 28 nap alatt legalább 60 %-os: CO2-gőztérvizsgálat (OECD 310), szén-dioxid-fejlődés – módosított Sturm-féle vizsgálat (OECD 301B; 440/2008/EK tanácsi rendelet (2) C.4-C módszer), „zárt lombik” vizsgálat (OECD 301D; 440/2008/EK rendelet, C.4-E módszer), „manométeres respirometria” (OECD 301F; 440/2008/EK rendelet, C.4-D módszer), vagy MITI (I) vizsgálat (OECD 301C; 440/2008/EK rendelet C.4-F módszer) vagy ezzel egyenértékű ISO-vizsgálatok. A felületaktív anyag fizikai tulajdonságainak függvényében a következő vizsgálatok valamelyike alkalmazható a könnyű biológiai lebonthatóság megerősítésére, ha a biológiai lebonthatóság foka 28 nap alatt legalább 70 %-os: oldottszervesszén- (DOC-) csökkenés (OECD 301A; 440/2008/EK rendelet, C.4-A módszer) vagy módosított OECD-vizsgálat – DOC-csökkenés (OECD 301E; 440/2008/EK rendelet C.4-B módszer) vagy ezzel egyenértékű ISO-vizsgálatok. Az oldott szerves szén mérésén alapuló vizsgálatok alkalmazhatóságát megfelelően meg kell indokolni, mivel az e módszerekkel nyert eredményekben a biológiai lebonthatóság helyett a széntartalom egyéb módon történő csökkenése is tükröződhet. A könnyű aerob biológiai lebonthatóságra vonatkozó vizsgálatoknál nem használható előkondicionálás. A tíznapos ablak elve szintén nem alkalmazható.

b) Anaerob biológiai lebonthatóság

A termékben azzal a feltétellel használhatók anaerob környezetben biológiailag le nem bomló felületaktív anyagok, hogy azok jellemezhetők a H400/R50 (Nagyon mérgező a vízi élővilágra) figyelmeztető mondattal, és mennyiségük egy megadott határértéken belül marad.

A vízben hígítandó általános tisztítószerek esetében az anaerob módon biológiailag le nem bomló felületaktív anyagok össztömege a termék 1 liter tisztítószeres vízhez ajánlott adagjában legfeljebb 0,40 gramm lehet.

A hígítás nélkül használandó általános tisztítószerek esetében az anaerob módon biológiailag le nem bomló felületaktív anyagok össztömege a termék 100 grammjában legfeljebb 4,0 gramm lehet.

A szaniterhelyiségek tisztításához használt tisztítószerek esetében az anaerob módon biológiailag le nem bomló felületaktív anyagok össztömege a termék 100 grammjaként legfeljebb 2,0 gramm lehet.

Az ablaktisztító szerek esetében az anaerob módon biológiailag le nem bomló felületaktív anyagok össztömege a termék 100 grammjában legfeljebb 2,0 gramm lehet.

Értékelés és ellenőrzés: Az illetékes testület számára meg kell adni a termék pontos összetételét, valamint minden egyes anyag funkciójának leírását. A DID-jegyzék A. része (I. függelék) jelzi, hogy egy adott felületaktív anyag anaerob módon biológiailag lebontható-e vagy sem (azon felületaktív anyagok, amelyeknél az anaerob biológiai lebonthatóságot jelző oszlopban „Y” jelzés van feltüntetve, anaerob környezetben biológiailag lebonthatók). A DID-jegyzék A. részében nem szereplő felületaktív anyagok esetében az anaerob biológiai lebonthatóságot bizonyító információt a szakirodalomból vagy egyéb hiteles forrásból kell meríteni, illetve megfelelő vizsgálati eredményekkel kell igazolni. Az anaerob biológiai lebonthatóságra vonatkozó referenciavizsgálat az OECD 311, az ISO 11734 és az ECETOC 28 (1988. június), illetve az ezekkel egyenértékű olyan vizsgálati módszer, amelynél anaerob körülmények között legalább 60 %-os teljes lebonthatóság a követelmény. A releváns anaerob környezet körülményeit szimuláló vizsgálati módszerek is használhatók annak dokumentálására, hogy a 60 %-os teljes lebonthatóság anaerob viszonyok mellett valósult meg.

3. kritérium – Tilalom vagy korlátozás hatálya alá eső anyagok és keverékek

Az alábbi a), b) és c) pontban meghatározott követelmények valamennyi olyan anyagra érvényesek (a biocidokat, színezőanyagokat és illatanyagokat is beleértve), amely a késztermék tömegének több mint 0,010 %-át teszi ki. Ez az összetételben felhasznált keverékek minden olyan anyagára is vonatkozik, amelynek tömege meghaladja a késztermék tömegének 0,010 %-át. A gyártói szándék szerint a termékhez adagolt nanoformáknak koncentrációtól függetlenül meg kell felelniük a 3. kritérium c) pontjának.

a) Tilalom hatálya alá eső, meghatározott anyagok

A következő anyagokat a termék nem tartalmazhatja sem közvetlenül az összetétel részeként, sem az összetételt alkotó bármely keverék részeként:

— Alkil-fenol-etoxilátok (APEO-k) és ezek származékai

— EDTA (etilén-diamin-tetraecetsav) és annak sói

— 5-bróm-5-nitro-1,3-dioxán

— 2-bróm-2-nitropropán-1,3-diol

— Diazolinidil-karbamid

— Formaldehid

— Nátrium-hidroxi-metil-glicinát

— Nitropézsma és policiklusos pézsma, beleértve például: — Xilol-pézsma: 5-terc-butil-2,4,6-trinitro-m-xilol — Ambrette-pézsma: 4-terc-butil-3-metoxi-2,6-dinitro-toluol — Moszkén: 1,1,3,3,5-pentametil-4,6-dinitro-indán — Tibetén-pézsma: 1-terc-butil-3,4,5-trimetil-2,6-dinitro-benzol — Keton-pézsma: 4′-terc-butil-2′,6′-dimetil-3′,5′-dinitro-acetofenon — HHCB (1,3,4,6,7,8-hexahidroxi-4,6,6,7,8,8-hexametil-ciklopenta(g)-2-benzo-pirán) — AHTN (6-acetil-1,1,2,4,4,7-hexametil-tetralin).

Értékelés és ellenőrzés: A kérelmező – szükség esetén anyaggyártói nyilatkozatokat is mellékelve – köteles nyilatkozatban megerősíteni, hogy a termék a felsorolt anyagokat nem tartalmazza.

b) Kvaterner ammóniumsók

A termék biológiailag könnyen le nem bontható kvaterner ammóniumsókat sem közvetlen összetevőként, sem az összetételt alkotó bármely keverék részeként nem tartalmazhat.

Értékelés és ellenőrzés: a kérelmező dokumentációval köteles igazolni a felhasznált kvaterner ammóniumsók biológiai lebonthatóságát.

c) Veszélyes anyagok és keverékek

A 66/2010/EK rendelet 6. cikkének (6) bekezdése értelmében a termék része vagy egésze nem tartalmazhat olyan anyagokat (semmilyen formában, még nanoformában sem), amelyek az 1272/2008/EK európai parlamenti és tanácsi rendelet (3) vagy a 67/548/EGK tanácsi irányelv (4) alábbiakban meghatározott figyelmeztető mondatai vagy kockázatra utaló figyelmeztetései (R-mondatok) szerinti osztályozási kritériumoknak megfelelnek, illetve az 1907/2006/EK európai parlamenti és tanácsi rendelet (5) 57. cikkében említett anyagokat. A kockázatra utaló alábbi figyelmeztetések általában anyagokra vonatkoznak. Ettől függetlenül a keverékek veszélyességi osztályba való besorolásának szabályait kell alkalmazni az enzimek és illatanyagok azon keverékeinél, amelyek anyagairól nem lehetséges külön adatokat beszerezni.

A figyelmeztető mondatok és a kockázatra utaló figyelmeztetések (R-mondatok) felsorolása:

Figyelmeztető mondatok (6) R-mondatok (7) H300 Lenyelve halálos. R28 H301 Lenyelve mérgező. R25 H304 Lenyelve és a légutakba kerülve halálos lehet. R65 H310 Bőrrel érintkezve halálos. R27 H311 Bőrrel érintkezve mérgező. R24 H330 Belélegezve halálos. R23; R26 H331 Belélegezve mérgező. R23 H340 Genetikai károsodást okozhat. R46 H341 Feltételezhetően genetikai károsodást okozhat. R68 H350 Rákot okozhat. R45 H350i Belélegzéssel rákot okozhat. R49 H351 Feltehetően rákot okoz. R40 H360F Károsíthatja a termékenységet. R60 H360D Károsíthatja a születendő gyermeket. R61 H360FD Károsíthatja a termékenységet vagy a születendő gyermeket. R60-61 H360Fd Károsíthatja a termékenységet vagy feltehetően károsítja a születendő gyermeket. R60-63 H360Df Károsíthatja a születendő gyermeket vagy feltehetően károsítja a termékenységet. R61-62 H361f Feltehetően károsítja a termékenységet. R62 H361d Feltehetően károsítja a születendő gyermeket. R63 H361fd Feltehetően károsítja a termékenységet vagy a születendő gyermeket. R62-63 H362 A szoptatott gyermeket károsíthatja. R64 H370 Károsítja a szerveket. R39/23; R39/24; R39/25; R39/26; R39/27; R39/28 H371 Károsíthatja a szerveket. R68/20; R68/21; R68/22 H372 Ismétlődő vagy hosszabb expozíció esetén károsítja a szerveket. R48/25; R48/24; R48/23 H373 Ismétlődő vagy hosszabb expozíció esetén károsíthatja a szerveket. R48/20; R48/21; R48/22 H400 Nagyon mérgező a vízi élővilágra. R50 H410 Nagyon mérgező a vízi élővilágra, hosszan tartó károsodást okoz. R50-53 H411 Mérgező a vízi élővilágra, hosszan tartó károsodást okoz. R51-53 H412 Ártalmas a vízi élővilágra, hosszan tartó károsodást okoz. R52-53 H413 Hosszan tartó ártalmas hatást gyakorolhat a vízi élővilágra. R53 EUH059 Veszélyes az ózonrétegre. R59 EUH029 Vízzel érintkezve mérgező gázok képződnek. R29 EUH031 Savval érintkezve mérgező gázok képződnek. R31 EUH032 Savval érintkezve nagyon mérgező gázok képződnek. R32 EUH070 Szembe kerülve mérgező. R39-41 Túlérzékenységet kiváltó anyagok H334 Belélegezve allergiás és asztmás tüneteket, és nehéz légzést okozhat. R42 H317 Allergiás bőrreakciót válthat ki. R43

A fenti követelmény teljesítése alól mentesülnek azok az anyagok vagy keverékek, amelyek jellemzői a feldolgozás hatására olyan mértékben módosulnak (például biológiai úton már nem vehetők fel vagy kémiailag átalakulnak), hogy az esetükben azonosított veszélyek már nem állnak fenn.

Eltérések: e kritérium teljesítése alól az alábbi anyagok vagy keverékek kifejezett mentességet élveznek:

Felületaktív anyagok Koncentráció < 25 % a termékben (8) H400 Nagyon mérgező a vízi élővilágra. R50 Illatanyagok H412 Ártalmas a vízi élővilágra, hosszan tartó károsodást okoz. R52-53 Enzimek (9) H334 Belélegezve allergiás és asztmás tüneteket, és nehéz légzést okozhat. R42 Enzimek (9) H317 Allergiás bőrreakciót válthat ki. R43 Az NTA az MGDA és a GLDA szennyeződéseként (10) H351 Feltehetően rákot okoz. R40

Értékelés és ellenőrzés: Az illetékes testületet a kérelmezőnek tájékoztatnia kell a termék pontos összetételéről. A kérelmezőnek – legalább az 1907/2006/EK rendelet VII. mellékletében meghatározott adatok alapján – igazolnia kell a termékben lévő anyagok e követelménynek való megfelelését. Az adatokat kifejezetten a termékben felhasznált anyagok egyedi formájára vonatkozóan kell megadni (amely forma akár nanoforma is lehet). Ehhez a kérelmező megfelelőségi nyilatkozatban köteles igazolni e követelmény teljesülését, továbbá mellékelnie kell az összetevők listáját, valamint a terméknek vagy az összetételt alkotó anyagoknak az 1907/2006/EK rendelet II. melléklete szerinti biztonsági adatlapjait. A koncentráció határértékeit fel kell tüntetni a biztonsági adatlapon az 1907/2006/EK rendelet 31. cikkében foglalt követelmények szerint.

d) Az 1907/2006/EK rendelet 59. cikkének (1) bekezdése szerint felsorolt anyagok

Nem engedélyezhető eltérés a 66/2010/EK rendelet 6. cikkének (6) bekezdésében említett tilalom alól a keverékekben 0,010 %-nál nagyobb koncentrációban jelen levő azon anyagok esetében, amelyek a kockázatok szempontjából különösen aggályos vegyi anyagoknak minősülnek, és amelyek szerepelnek az 1907/2006/EK rendelet 59. cikkében említett jegyzékben.

Értékelés és ellenőrzés: A kockázatok szempontjából különösen aggályosnak minősített és az 1907/2006/EK rendelet 59. cikke szerinti jelöltlistán szereplő vegyi anyagok jegyzéke itt olvasható:

http://echa.europa.eu/chem_data/authorisation_process/candidate_list_table_en.asp

A jegyzékre hivatkozni kell a kérelmezés napján.

A koncentráció határértékeit fel kell tüntetni a biztonsági adatlapon az 1907/2006/EK rendelet 31. cikkében foglalt követelmények szerint.

e) Biocidok

i. A termék biocidokat kizárólag tartósítás céljából, és csak az e célnak megfelelő mennyiségben tartalmazhat. Ez nem vonatkozik a felületaktív anyagokra, melyeknek biocid tulajdonságaik is lehetnek. Értékelés és ellenőrzés: A kérelmezőnek be kell nyújtania a hozzáadott tartósítószerekre vonatkozó anyagbiztonsági adatlapok egy-egy példányát, valamint a termékben alkalmazott koncentrációjukra vonatkozó pontos adatokat. A tartósítószerek gyártója vagy szállítója köteles információt nyújtani a termék tartósításához szükséges adagról.

ii. Tilos a csomagoláson vagy bármely egyéb tájékoztató anyagban olyan értelmű kijelentéssel élni vagy arra utalni, hogy a termék mikrobaölő hatású. Értékelés és ellenőrzés: A kérelmezőnek az illetékes testülethez be kell nyújtania az egyes csomagolástípusokon szereplő szövegek mintáját és a csomagolás tervét, és/vagy a különböző csomagolástípusok egy-egy példányát.

iii. A 67/548/EGK irányelv, az 1999/45/EK európai parlamenti és tanácsi irányelv (11), valamint az 1272/2008 rendelet szerint H410/R50-53 vagy H411/R51-53 veszélyességi kategóriába besorolt, akár közvetlen összetevőként, akár az összetevőket alkotó bármely keverék részeként a termék tartósítására használt biocidok engedélyezettek azzal a feltétellel, hogy biocid bioakkumulációs potenciáljukat < 3,0 log Pow (az oktanol/víz megoszlási együttható logaritmusa) jellemzi, vagy kísérleti úton meghatározott biokoncentrációs tényezőjük (BCF) ≤ 100. Értékelés és ellenőrzés: A kérelmezőnek be kell nyújtania a biocidokra vonatkozó anyagbiztonsági adatlapok egy-egy példányát, valamint a késztermékben lévő koncentrációjukra vonatkozó dokumentációt.

4. kritérium – Illatanyagok

a) A termék nem tartalmazhat (a 3a. kritériumban meghatározott) nitropézsmát vagy policiklusos pézsmát tartalmazó illatanyagokat.

b) A termékhez illatanyagként hozzáadott valamennyi anyagot a Nemzetközi Illatanyag-ipari Szövetség (IFRA) gyakorlati kódexével összhangban kell gyártani, illetve kezelni. A kódex az IFRA honlapján érhető el: http://www.ifraorg.org

c) Anyagonként nem haladhatja meg a 0,010 %-os (100 ppm) töménységet azon illatanyagok mennyisége, amelyek a 648/2004/EK rendelet VII. mellékletében meghatározott tájékoztatási követelmény hatálya alá tartoznak, és amelyek felhasználását nem zárja ki eleve a 3. c) kritérium, illetve amelyek nem tartalmaznak egyéb, a H317/R43 (Allergiás bőrreakciót válthat ki) és/vagy a H334/R42 (Belélegezve allergiás és asztmás tüneteket, és nehéz légzést okozhat) figyelmeztető mondatokkal jellemezhető illatanyagokat.

Értékelés és ellenőrzés: A kérelmezőnek nyilatkoznia kell arról, hogy a termék megfelel az a) és b) kritérium összes kitételének. A c) kritérium vonatkozásában a kérelmező szabályszerűen aláírt megfelelőségi nyilatkozatot köteles benyújtani, amelyben feltünteti a termékben felhasznált illatanyagok mennyiségét. A kérelmezőnek ezenkívül mellékelnie kell az illatszergyártó nyilatkozatát az illatszerekben lévő mindazon anyagok tartalmáról, amelyek szerepelnek a 76/768/EGK tanácsi irányelv (12) III. mellékletének I. részében, feltüntetve azon (egyéb) anyagok mennyiségét is, amelyekre az R43/H317 és/vagy az R42/H334 figyelmeztető mondat érvényes.

5. kritérium – Illékony szerves vegyületek

Az általános tisztító és a szaniterhelyiségek tisztítására szolgáló késztermékek (kereskedelmi forgalomba hozott formában) nem tartalmazhatnak a tömegük 6 %-át meghaladó mennyiségű, 150 °C-nál alacsonyabb forráspontú illékony szerves vegyületet. A vízben hígítandó termékkoncentrátumok esetében a 150 °C-nál alacsonyabb forráspontú illékony szerves vegyületek összkoncentrációja a tisztítószeres vízben nem haladhatja meg a 0,2 tömegszázalékot.

Az ablaktisztító szerek késztermékei (kereskedelmi forgalomba hozott termékek) nem tartalmazhatnak a tömegük 10 %-át meghaladó mennyiségű, 150 °C-nál alacsonyabb forráspontú illékony szerves vegyületet.

Értékelés és ellenőrzés: A kérelmezőnek be kell nyújtania az egyes szerves oldószerek anyagbiztonsági adatlapjának egy-egy példányát, valamint a 150 °C-nál alacsonyabb forráspontú illékony szerves vegyületek összkoncentrációjára vonatkozó számításokat.

6. kritérium – Foszfor

A termékben előforduló elemi foszfor teljes mennyiségét (vízben hígítandó tisztítószerek esetében) a terméknek a gyártó által átlagosan szennyezett felületek tisztításához szükséges 1 liter tisztítószeres víz elkészítéséhez ajánlott adagját alapul véve, illetve (hígítás nélkül használandó tisztítószerek esetében) a termék 100 grammjában kell megadni, figyelembe véve valamennyi foszfortartalmú anyagot (például a foszfátokat és foszfonátokat).

A vízben hígítandó általános tisztítószerek esetében az összes foszfortartalom (P) nem haladhatja meg a gyártó által átlagosan szennyezett felületek tisztításához szükséges 1 liter tisztítószeres víz elkészítéséhez ajánlott termékadag 0,02 grammját.

A hígítás nélkül használandó általános tisztítószerek esetében az összes foszfortartalom (P) a termék 100 grammjában legfeljebb 0,2 gramm lehet.

A szaniterhelyiségek tisztításához használt tisztítószerek esetében az összes foszfortartalom (P) a termék 100 grammjában legfeljebb 1,0 gramm lehet.

Az ablaktisztító szerekben használt anyagok nem tartalmazhatnak foszfort.

Értékelés és ellenőrzés: A kérelmezőnek tájékoztatnia kell az illetékes testületet a termék pontos összetételéről az e kritériumnak való megfelelést igazoló számítások részleteivel egyetemben.

7. kritérium – Csomagolási követelmények

a) Hajtógázt tartalmazó aeroszolos termék nem használható.

b) A fő tárolóedényhez felhasznált műanyagokat a csomagolásról és a csomagolási hulladékról szóló, 1994. december 20-i 94/62/EK tanácsi irányelvnek (13), illetve a DIN 7728 1. részével összefüggésben a DIN 6120 1. és 2. részének megfelelően kell megjelölni.

c) Abban az esetben, ha az elsődleges csomagolás újrahasznosított anyagból készül, azt a csomagoláson az ISO 14021 „Környezeti címkék és nyilatkozatok – Önállóan megfogalmazott környezeti kijelentés – II. típusú környezeti címkézés” szabványnak megfelelően kell feltüntetni.

d) A szórófejjel értékesített termékeket utántöltős rendszer részeként kell forgalmazni.

e) Műanyag csomagoló anyagban csak akkor használhatók ftalátok, ha azokról a kérelem benyújtásának időpontjában már készült kockázatelemzés, és annak alapján nem sorolhatók a 3. c) kritériumban felsorolt veszélyességi osztályba.

f) Az elsődleges csomagolás tömeg/hasznosság aránya (THA) nem haladhatja meg a következő értékeket: Terméktípus THA Használat előtt vízzel hígított, akár folyékony, akár szilárd termékkoncentrátumok 1,20 gramm csomagolóanyag az oldat (tisztítószeres víz) litereként Használatra kész, azaz hígítás nélkül felhasználható termékek 150 gramm csomagolóanyag az oldat (tisztítószeres víz) litereként A THA értékét kizárólag az elsődleges csomagolásra vonatkozóan kell kiszámítani (amelybe beletartoznak a kupakok, dugók, kézi pumpák és permetszórók), mégpedig az alábbi képlet segítségével: , ahol Ti = (i) elsődleges csomagolás tömege (g), címkével együtt számítva, ha van. Hi = a nem újrahasznosított (primer) anyagok tömege (g) az (i) elsődleges csomagolásban. Ha az elsődleges csomagolásban az újrahasznosított anyagok aránya 0 %, akkor Hi = Ti. Di = az (i) elsődleges csomagolásban lévő funkcionális adagok száma (azaz a termék 1 liter mosogatószeres víz elkészítéséhez ajánlott adagjának többszöröse). Már hígított formában értékesített, használatra kész termékek esetében Di = a termék mennyisége (literben). ri = újrahasznosítási szám, vagyis az a szám, ahányszor (i) elsődleges csomagolást ugyanarra a célra felhasználták visszaváltási vagy utántöltési rendszer alkalmazásával. Alaphelyzetben ri = 1, ha nincs azonos célú újrahasználat. Ennél csak akkor lehet magasabb értékkel számolni, ha a kérelmező dokumentumokkal tudja igazolni, hogy a csomagolóelemet azonos célra újra felhasználja.

Értékelés és ellenőrzés: A kérelmezőnek be kell nyújtania az illetékes testülethez a termék THA-értékének kiszámítását, valamint egy nyilatkozatot arra vonatkozóan, hogy a termék megfelel a fenti kritérium minden kitételének. A kérelmezőnek szabályszerűen kitöltött és aláírt megfelelőségi nyilatkozatot kell benyújtania az e) kritérium teljesítéséről.

8. kritérium – Használatra való alkalmasság

A terméknek alkalmasnak kell lennie a fogyasztók igényei szerinti használatra.

a) Általános tisztítószerek és ablaktisztító szerek

Az általános tisztítószerek esetében csak a zsíreltávolító hatást kell dokumentálni. Az ablaktisztítóknál a cseppmentes száradást kell dokumentálni.

A termék tisztítóképességének az illetékes testület által jóváhagyott piacvezető vagy általános referenciatermék tisztítóképességével legalább azonosnak vagy annál jobbnak kell lennie.

Értékelés és ellenőrzés: a termék tisztítóhatását az alábbi eljárások valamelyikével kell vizsgálni:

— megfelelő és igazolható laboratóriumi vizsgálat, vagy

— megfelelő és igazolható fogyasztói vizsgálat.

Mindkét vizsgálatot az „Általános tisztítószerek, ablaktisztító szerek és a szaniterhelyiségek tisztításához használt tisztítószerek teljesítményvizsgálatának keretrendszere” című, az alábbi internetes oldalon elérhető dokumentumban ismertetett paraméterek alapján kell elvégezni és jelenteni:

http://ec.europa.eu/environment/ecolabel/ecolabelled_products/categories/purpose_cleaners_en.htm

b) A szaniterhelyiségek tisztításához használt tisztítószerek

E tisztítószerek közé a fürdőszoba, a WC és a konyha tisztítószerei tartoznak. Fürdőszobai tisztítók esetében mind a mészszappan-, mind a vízkőlerakódás eltávolítását dokumentálni kell. Savas kémhatású WC-tisztítók esetében csak a vízkőlerakódás eltávolítását kell dokumentálni. Konyhai tisztítószerek esetében a zsíreltávolító hatást kell dokumentálni.

A termék tisztítóképessége legyen legalább olyan jó, mint az alábbiakban meghatározott általános referencia-mosogatószeré.

Értékelés és ellenőrzés: a termék tisztítóhatását az alábbi eljárások valamelyikével kell vizsgálni:

— megfelelő és igazolható laboratóriumi vizsgálat, vagy

— megfelelő és igazolható fogyasztói vizsgálat.

Mindkét vizsgálatot az „Általános tisztítószerek, ablaktisztító szerek és a szaniterhelyiségek tisztításához használt tisztítószerek teljesítményvizsgálatának keretrendszere” című dokumentumban ismertetett paraméterek alapján kell elvégezni és jelenteni: Általános referencia-tisztítószerként az IKW „Savas kémhatású WC-tisztítók minőségértékelésére vonatkozó ajánlás” című teljesítményvizsgálatában (SÖFW Journal, 126. szám, 11. évfolyam, 50–56. old., 2000) megadott tisztítószer használandó. Ugyanaz a referencia-tisztítószer alkalmazandó a WC-tisztítók és a fürdőszobai tisztítószerek vizsgálatára, az utóbbiak esetében azonban a pH-értéket 3,5-re kell csökkenteni.

Az IKW „Savas kémhatású WC-tisztítók minőségértékelésére vonatkozó ajánlás” című teljesítményvizsgálata (SÖFW Journal, 126. szám, 11. évfolyam, 50–56. old., 2000) letölthető az alábbi internetes oldalról:

http://www.ikw.org/pdf/broschueren/EQ_WC_Reiniger_Englisch.pdf

9. kritérium – Használati útmutató

a) Adagolási útmutató

Az általános tisztítószerek és a szaniterhelyiségek tisztításához használt tisztítószerek ajánlott adagolásával kapcsolatos információt megfelelő méretben, a háttérből kiugró színnel kell feltüntetni a csomagoláson. Tisztítószer-koncentrátum esetében a csomagoláson egyértelműen fel kell tüntetni, hogy a normál (azaz hígított) termékhez képest kisebb mennyiség is elég a tisztításhoz.

A csomagoláson fel kell tüntetni a következő (vagy ezzel megegyező tartalmú) szöveget:

„A megfelelő adagolással költséget takaríthat meg, és minimálisra csökkentheti a környezetre gyakorolt hatást.”

A használatra kész általános tisztítószerek csomagolásán fel kell tüntetni a következő (vagy azzal megegyező értelmű) szöveget: „A termék nem ipari takarításra szolgál.”

b) Biztonsági tanácsok

A terméken szöveges formátumban vagy ábraként az alábbi (vagy azzal megegyező tartalmú) biztonsági tanácsot kell feltüntetni:

— „Gyermekek elől elzárva tartandó!”

— „Más tisztítószerekkel ne keverje!”

— „A permetet lehetőleg ne lélegezze be!” (kizárólag aeroszol termékeknél).

Értékelés és ellenőrzés: A kérelmezőnek csomagolásmintát kell benyújtania az illetékes testülethez, amely a címkét is tartalmazza, nyilatkoznia kell továbbá arról, hogy a termék e kritériumnak valamennyi részletében megfelel.

10. kritérium – Az uniós ökocímkén feltüntetett információ

A választható szövegmezős ökocímkének a következőket kell tartalmaznia:

„— nem gyakorol számottevő hatást a vízi ökoszisztémákra,

— veszélyesanyag-felhasználása korlátozott,

— kevés csomagolási hulladékot képez,

— egyértelmű használati utasításokkal ellátva.”

A szövegmezős címke használatával kapcsolatban az alábbi weboldalon elérhető útmutató (Guidelines for the use of the EU Ecolabel logo) szolgál információkkal:

http://ec.europa.eu/environment/ecolabel/promo/logos_en.htm

Értékelés és ellenőrzés: A kérelmezőnek a címke egy mintapéldányával és megfelelőségi nyilatkozat benyújtásával kell igazolnia ezen kritérium teljesítését.

11. kritérium – Szakképzés

A szakipari felhasználók által használt tisztítószerek esetében a termék gyártójának, forgalmazójának, illetve harmadik félnek képzést vagy oktatóanyagot kell felajánlania a takarítószemélyzet részére, amely lépésről lépésre ismerteti a hígításnak, a felhasználásnak, a hulladékelhelyezésnek, valamint a felszerelés használatának a szabályait.

Értékelés és ellenőrzés: Az illetékes testülethez be kell nyújtani a hígítás, a felhasználás és a hulladékelhelyezés szabályait, valamint a felszerelés használatát részletező utasítások egy példányát, valamint a képzésről szóló ismertetést.

(1) HL L 104., 2004.4.8., 1. o.

(2) HL L 142., 2008.5.31., 1. o.

(3) HL L 353., 2008.12.31., 1. o.

(4) HL 196., 1967.8.16., 1. o.

(5) HL L 396., 2006.12.30., 1. o.

(6) Az 1272/2008/EK rendeletben foglaltak szerint.

(7) A 67/548/EGK irányelvben foglaltak szerint.

(8) A százalékot az 1272/2008/EK rendelet szerint meghatározott M-tényezővel el kell osztani.

(9) A stabilizálószereket és a készítmények más segédanyagait is beleértve.

(10) A nyersanyag kevesebb mint 1,0 %-ában, amennyiben a késztermékben az összkoncentráció 0,10 % alatt marad.

(11) HL L 200., 1999.7.30., 1. o.

(12) HL L 262., 1976.9.27., 169. o.

(13) Hl L 365., 1994.12.31., 10. o.